Keskustelu:T-72

message: Allgermeine:
Lisäsin sen kuvan takaisin. Mokoman saa tietty poistaa jos se ei miellytä. Viime kerralla kyseessä ei tannut olla syy kuvan miellyttävyys vaan kuvan lisenssit eivät kelvanneet ja wikipedia poisti kuvan ja joku vaihtoi vanhan takaisin.

message: Onko yksittäisestä vaunumallista kertovassa artikkelissa tarpeen ilmoittaa epämääräisiä Ukrainan sodassa kärsittyjä "tappioita"? Varmennuksena käytetty Oryx on omien sanojensa mukaan:"We are Stijn Mitzer and Joost Oliemans, two military analysts devoted to investigating and sharing the ins and outs of conflict research, open-source intelligence and the occasional obscure piece of military history. Our independent research allows us to do objective analyses and uncover stories that might be unpalpable to other outlets, without sacrificing detail or accuracy in pandering to a broader audience. Unfortunately, it is also precisely this format that makes for a very unprofitable model - in turn leading to an inconsistent output of articles. By supporting us on Patreon, you help ensure we can devote more of our time to our blog, and release our articles on a more frequent basis. In the long run, we aspire to write articles about Azerbaijan, Eastern Ukraine, Venezuela, Vietnam, Turkey, Central and South-East Asia, and expand our coverage on Syria, Iran, Cuba, Africa, the Caucasus and the Gulf region. We appreciate any help that we can get that’ll allow us to stride closer to this goal!" eli ei sen tarkempaa kuin kahden ihmisen mielipide. Toisena esitetyt luvut ovat Ukrainan sotapropagandan tuotetta ilman luotettavuutta.--Kippari1 (keskustelu) 18. heinäkuuta 2022 kello 12.46 (EEST)
replies: text: Se (Oryxin ilmoittama luku) olisi mielipide ilman lähteitä. Kustakin Oryxin listaamasta tappiosta on tarkistettavissa oleva lähde tyypillisesti kuvineen, mikä tekee sisällön huomattavasti uskottavammaksi OSINT-lähteenä. Sen sijaan Ukrainan asevoimien päivittäin julkaisemassa vastapuolen tappioiden listassa, jota ukrainalainen media ja esim. valtiollinen tietotoimisto Ukrinform käyttää, ei muuta lähdettä aina ole. Muutaman kerran Ukrinformin (artikkeleissa) on näkynyt selviä painovirheitä (esim. päivän vanhoja lukuja; parisen laskuvirhettäkin on löytynyt). Ukrinformin kuvitus on usein suuntaa-antavaa/ mielikuvia luovaa, eikä peräisin uutisoidusta tilanteesta. Molempien osapuolien sotilaallisessa viestinnässä on todennäköisesti epätarkkuutta ja enemmän tai vähemmän propagandalisää. Tätä mieltä on myös mm. Ilta-Sanomat (Henrik Kärkkäinen (5.9.2022) Venäjän vahvistetut panssari­vaunu­tappiot Ukrainassa ylittivät karun rajapyykin/Ilta-Sanomat). Esimerkiksi venäläisellä TASSilla propagandan määrä on päätähuimaavaa (syyskuun alussa viesti sadoista tuhansista (!) vastapuolen henkilöuhreista) ja usein jonkun äärevän henkilön todelliseen tai keksittyyn sanomiseen nojautuen; ukrainalaisilla pohjana on selvästi useammin esim. videoaineistolla vahvistettava tapahtuma tai joku faktuaalinen seikka. Mielestäni on ihan hyvin perusteltua ja lähteistykseltään läpinäkyvää tuoda esiin Oryxin raportoima ja sosiaalisen median kautta vahvistettavissa oleva kalustotappioluku. Suosittelen tutustumaan ainakin jonkin kalustotappion linkitykseen. (Toisaalta huomasin esim. lennokkiartikkeleita kasatessani, ettei Oryx ollut sisällyttänyt läheskään kaikkia joukkoviestimien ja/tai sosiaalisen median kautta pudotetuiksi uutisoituja venäläisdrooneja, eli suodattavat aineistoa selvimmin todennettaviin tai porukka ei riitä lähteistämään kaikkia tapauksia.) Koska on yleisen tilannetajun kautta ilmeistä, ettei mm. sotatilanteessa etäältä tuhotusta hyökkäävän osapuolen kaluston vaurioista saa yleensä rintamalta reaaliaikaisesti tai viiveelläkään viestiä - ja vastahyökkäyksen alettua maan eteläosassa Ukrainan viranomaiset erityisesti pyysivät mediaakin pitämään pienempää ääntä rintamalinjojen tai päiväkohtaisten taistelutapahtumien kulusta, ei kaikista tapauksista voi siten saada samanlaista yksityiskohtaista sosiaalisen median vahvistusta (etenkään mallista tai lopullisista vaurioista). Siten osa tuhotusta kalustosta ei voi tulla hyväksytyksi/listatuksi samalla tavoin Oryxin sivuston lukuihin. Tällöin on hyvä olla myös joku toinen luku antamaan vaihteluväliä, mikä voisi olla enimmäismäärä, jonka hyökkääjävaltio olisi voinut taistelussa menettää. Tästä syystä myös Ukrainan asevoimien viestimiä tietoja on mielestäni paikallaan lisätä vertailuksi. Jokaisen tulee ymmärtää, etteivät ne luvut voi olla täsmällisiä. --Paju (keskustelu) 5. syyskuuta 2022 kello 14.06 (EEST)
thread_title:  Ukrainan sodan tappiot